Francesco Maria Zanotti
ಫ್ರಾನ್ಸೆಸ್ಕೊ ಮಾರಿಯಾ ಜನೋಟ್ಟಿ ಕಾವಾಜೊನಿ (ಬೊಲೊಗ್ನಾ, 6 ಜನವರಿ 1692-ಬೊಲೊಗ್ನಾ, 25 ಡಿಸೆಂಬರ್ 1777) ಇಟಲಿಯ ತತ್ವಜ್ಞಾನಿ ಮತ್ತು ಬರಹಗಾರರಾಗಿದ್ದರು. ಬರಹಗಾರರಷ್ಟೇ ಅಲ್ಲದೇ, ಅವರು ಕಲಾಕೃತಿಗಳ ನಿರೂಪಕರೂ ಆಗಿದ್ದರು. ಅವರನ್ನು ಅನೇಕ ವಿಷಯಗಳ ಬಗ್ಗೆ ಅಧಿಕೃತ ಮೂಲವೆಂದು ಪರಿಗಣಿಸಲಾಗಿತ್ತು. ಆತ ಗಿಯಾಂಪಿಯೆಟ್ರೊ ಜನೊಟ್ಟಿಯ ಮಗ ಮತ್ತು ಯುಸ್ಟಾಚಿಯೊ ಮ್ಯಾನ್ಫ್ರೆಡಿಯ ಶಿಷ್ಯನಾಗಿದ್ದನು. 1718 ರಲ್ಲಿ ಅವರು ಬೊಲೊಗ್ನಾ ವಿಶ್ವವಿದ್ಯಾಲಯದಲ್ಲಿ ತತ್ವಶಾಸ್ತ್ರದ ಪ್ರಾಧ್ಯಾಪಕರಾದರು ಮತ್ತು 1723 ರಲ್ಲಿ ಅವರು ಲುಯಿಗಿ ಫರ್ಡಿನಾಂಡೊ ಮಾರ್ಸಿಗ್ಲಿಯ ಕಾರ್ಯದರ್ಶಿಯಾಗಿ ನೇಮಕಗೊಂಡರು. ಆರಂಭದಲ್ಲಿ ಕಾರ್ಟೇಶಿಯನ್ ಆಗಿದ್ದ ಆತ ನ್ಯೂಟನ್ರ ಅನುಯಾಯಿಯಾದರು. 1728 ರಲ್ಲಿ ಫ್ರಾನ್ಸೆಸ್ಕೊ ಅಲ್ಗಾರೊಟ್ಟಿ ತನ್ನ ಪ್ರಯೋಗಾಲಯದಲ್ಲಿ ಬೆಳಕನ್ನು ಪ್ರಯೋಗಿಸಿ, ಐಸಾಕ್ ನ್ಯೂಟನ್ರ ಪ್ರಿಸ್ಮ್ ಮತ್ತು ಸ್ಪೆಕ್ಟ್ರಮ್ ಪ್ರಯೋಗಗಳನ್ನು ಪುನರಾವರ್ತಿಸಿದರು. 1741ರಲ್ಲಿ ಅವರು ರಾಯಲ್ ಸೊಸೈಟಿಯ ಫೆಲೋ ಆದರು. 'ವಿಚಾರಗಳ ಆಕರ್ಷಕ ಶಕ್ತಿ' ಯ ಕುರಿತಾದ ಜಾನೊಟ್ಟಿಯವರ 1741ರ ಪ್ರಬಂಧವು ನ್ಯೂಟೋನಿಯನ್ ಭೌತಶಾಸ್ತ್ರದಿಂದ ಪ್ರಭಾವಿತವಾದ ವಿಚಾರಗಳ ಸಂಯೋಜನೆಯ ದೃಷ್ಟಿಕೋನವನ್ನು ಸಮರ್ಥಿಸಿತು. 1754ರಲ್ಲಿ ಜಾನೊಟ್ಟಿಯು ಸ್ಟೋಯಿಸಿಸಮ್ ಮತ್ತು ಕ್ರಿಶ್ಚಿಯನ್ ಧರ್ಮದ ಬಗೆಗಿನ ಪಿಯರೆ-ಲೂಯಿಸ್ ಮೌಪರ್ಟಿಯಸ್ ಅವರ ಅಭಿಪ್ರಾಯಗಳನ್ನು ಟೀಕಿಸಿದನು ಮತ್ತು ಡೊಮಿನಿಕನ್ ಪ್ರಾಧ್ಯಾಪಕ ಕ್ಯಾಸ್ಟೋ ಇನ್ನೊಸೆನ್ಜಿಯೋ ಅನ್ಸಾಲ್ಡಿಯೊಂದಿಗೆ ಸ್ಟೋಯಿಸಿಸಮ್ನ ಬಗ್ಗೆ ವಿವಾದಕ್ಕೆ ಒಳಗಾದನು. 1766ರಲ್ಲಿ ಅವರು ಬೊಲೊಗ್ನಾದ ಇನ್ಸ್ಟಿಟ್ಯೂಟ್ ಆಫ್ ಸೈನ್ಸ್ನ ಅಧ್ಯಕ್ಷರಾದರು. 1775ರಲ್ಲಿ ಬೆಂಜಮಿನ್ ವಿಲ್ಸನ್ (ವರ್ಣಚಿತ್ರಕಾರ) ಝನೋಟ್ಟಿಯೊಂದಿಗೆ ರಂಜಕದ ಬಗ್ಗೆ ಪತ್ರವ್ಯವಹಾರವನ್ನು ಪ್ರಾರಂಭಿಸಿದರು. ಕುಟುಂಬದ ಇತರ ಸದಸ್ಯರು ಅವರ ಸಹೋದರ, ಗಿಯಾಂಪಿಯೆಟ್ರೊ ಕವಾಝೋನಿ ಜನೋಟ್ಟಿ ಒಬ್ಬ ಬರಹಗಾರ, ವರ್ಣಚಿತ್ರಕಾರ ಮತ್ತು ಕಲಾ ಇತಿಹಾಸಕಾರರಾಗಿದ್ದರು; ಯೂಸ್ಟಾಚಿಯೊ ಜನೋಟ್ಟಿ ಪ್ರಸಿದ್ಧ ಖಗೋಳಶಾಸ್ತ್ರಜ್ಞ ಮತ್ತು ಹೈಡ್ರಾಲಿಕ್ ಎಂಜಿನಿಯರ್ ಆಗಿದ್ದರು. ಕೃತಿಗಳು ಲಾ ಫೋರ್ಜಾ ಅಟ್ರಾಟಿವಾ ಡೆಲ್ಲೆ ಐಡಿಯೆ (1747) ಲಾ ಫಿಲೊಸೊಫಿಯಾ ಮೋರಲ್ ಸೆಕೆಂಡೋ ಐ ಪೆರಿಪೇಟೆಟಿಸಿ (1754) ಡೆಲ್ ಆರ್ಟೆ ಪೊಯೆಟಿಕಾ (1758) ಲೆಟೆರೆ ಫ್ಯಾಮಿಲಿಗ್ಲಿಯಾರಿ ಇನ್ ಡಿಫೆಸಾ ಡೆಲ್ಲಾ ಫೆಲ್ಸಿನಾ ಪಿಟ್ರಿಸ್ ಡೆಲ್ಲೆ ಲೋಡಿ ಡೆಲ್ಲೆ ಬೆಲ್ಲೆ ಆರ್ಟಿ ಡಯಲೊಗೊ ಇನ್ ಡಿಫೆಸಾ ಡಿ ಜಿ. ರೆನಿ ಉಲ್ಲೇಖಗಳು ಬಾಹ್ಯ ಕೊಂಡಿಗಳು 1777 ಸಾವುಗಳು 1692 ಜನನಗಳು ಬೊಲೊಗ್ನಾ ವಿಶ್ವವಿದ್ಯಾಲಯದ ಶೈಕ್ಷಣಿಕ ಸಿಬ್ಬಂದಿ ಇಟಾಲಿಯನ್ ತತ್ವಜ್ಞಾನಿಗಳು 18 ನೇ ಶತಮಾನದ ಇಟಾಲಿಯನ್ ತತ್ವಜ್ಞಾನಿಗಳು ರಾಯಲ್ ಸೊಸೈಟಿಯ ಫೆಲೋಗಳು